



**Határtalanul 2025.03.18-23.**

**Halmaji hetedikesek Erdélyben**

1. nap: Nagy izgalommal, lelkesedéssel indultunk Erdélybe. A nap egyetlen tanulmányi állomása Bánffyhunyadon volt. Itt a helyi református templomot csodáltuk meg. Jakab Mihály Gyula parókus, lelki pásztor mutatta be a templomot és történetét. Szállás Korondon a Árcsó Fogadóban volt, amely nagyon hangulatos, rusztikus berendezésével elnyerte mindenki tetszését.

2. nap: Korondon megnéztünk egy helyi kürtőskalács készítőt, egy szövőműhelyt, majd helyi szörp és lekvárkészítő családi vállalkozást, valamint a sófeldolgozó üzemet és a taplászműhelyt. Ezután tovább indultunk Farkaslaka felé, ahol Tamási Áron szülőházát látogattuk meg. Itt Hadnagy Júlia népművelő mesélt nekünk a ház és Tamási Áron életéről. Majd megkoszorúztuk Tamási Áron sírját! Nagyon tartalmas napunk volt.

3. nap: Elsőként Csíkszentsimonba látogattunk a Csíki Chips gyárba, ahol a gyerekek láthatták, hogyan készül a termék. Csíksomlyói Mária Kegytemplom felé vettük az utunkat, a templomban elmondtunk egy imát. Gyimesbükkön megnéztük az 1000 éves határt és az őrházat.

4. nap: Megnéztük a Bözödújfalu helyén épített víztározót, ellátogattunk az emlékparkba, ahol Szőcs Lajos mondta el, mi történt pontosan a településsel. Innen Kőrispatakra vezetett utunk, ahol először a malmot, majd a csodakutat tekintettük meg. Ezután átsétáltunk a Szalmakalap múzeumba. Ahol a gyerekek láthatták, hogy mi mindent lehet szalmából készíteni. Fehéregyházán a Petőfi Sándor emlékmúzeumban megismertük az itt lezajlott csata eseményeit és Petőfi feltételezett sorsát. Székelyderzsen megnéztük erődtemplomot. - Este Folklór és táncház esten vettünk részt a sófalvi népzenészek kíséretében, és Korondi iskolai fúvósokkal. Finom farsangi fánkot kóstoltunk.

4. nap: Elsőként Csíkszentsimonba látogattunk a Csíki Chips gyárba, ahol a gyerekek láthatták, hogyan készül a termék. Csíksomlyói Mária Kegytemplom felé vettük az utunkat, a templomban elmondtunk egy imát. Gyimesbükkön megnéztük az 1000 éves határt és az őrházat.

5. nap: Reggeli után a Békás szoroshoz indultunk, csodálatos élmény volt sétálni a szorosban.

Majd a Gyilkostó befagyott vizét néztük meg, fantasztikus élmény volt telet látni tavasszal.

Ezt követően elutaztunk Szovátára, ahol a Medve-tavat sétáltuk körbe.

6. nap

Ez a nap az hazautazásról szólt. Élményben gazdag hat napunk volt. Köszönjük!





































